title: https://wikisource.org/wiki/%D8%A7%D9%83_%D8%A8%D9%88%D9%8A%D9%88%D9%83_%DA%86%D9%8A%D9%86%D8%A7%D8%B1
article: اك بويوك چينار
  هانى بر گون سنڭله طوپقاپودن
  كليوردق ؛ يول اوستو بر ميدان ،
  بر چنار گوردك : اڭلى ، بويلى ، وقور
  بر آغاج ؛ هيچ اگيلمه مش ، مغرور
  قوجه بر گوگده ؛ بلكه آلتى عصر،
  بلكه اوندن ده فضله ، دالغين ،آغير ،
  قايغوسز بر عمر سوروب كلمش
  اويله سرپيلمش ،اويله يوكسه لمش
  كه جوارنده قبه لر،داملر
  سرتسر سجده كير استغفار
  اونى خشيتله سير ايدر گبيدر .
  دويولان هپ اونڭ مناقبيدر ،
  گوروله ڭ هپ اودر اوزاقلردن ؛
  فقط عيوقه سر چكن ، اوزانان
  بو مهابتلى گوگده چيرچيپلاق ،
  نه يشيل بر فيليز نه بر ياپراق ...
  قورويور آه پك يازيق ! شو درين
  شرحه ، باغرنده بلكه بر خائن
  بالطه نك ، بر غضنلى ييلديريمڭ
  زهريدر ... سويله اى چنار ، باغرڭ
  هانكى اودلرله ياندى ؟ هانكى سياه
  قوردايچڭدن كميردى ؟ خسته ، نبات ،
  سنى كيم شيمدى باغلايوب صاراجق
  كيم شفالر ويروب ده قورتاراجق ؟
  شو دونن قارغالر باشنده سنڭ
  سويله ، بونلرميدير زهرله يه نڭ ؟
  سويله اى مضطرب وطن ، بيلدير ؛
  چكديكڭ هانكى سيۀ در ؟
  توفيق فكرت